Diari Oficial de la Generalitat Valenciana


Sumari del DOGV 4160, del 03-01-2002 (2001/12413)

RESOLUCIÓ de 10 de desembre de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Generalitat Valenciana i Radiotelevisió Espanyola, per al foment de la producció audiovisual valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4160

Data del DOGV
:   03-01-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/12771


Data del document
:   10-12-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * producció audiovisual
    * cooperació administrativa
    * televisió

RESOLUCIÓ de 10 de desembre de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Generalitat Valenciana i Radiotelevisió Espanyola, per al foment de la producció audiovisual valenciana. [2001/12927]
  
Subscrit, després de la tramitació prèvia reglamentària, entre la Generalitat Valenciana i Radiotelevisió Espanyola, el 19 de juny de 2001, un Conveni de col·laboració per al foment de la producció audiovisual valenciana, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0858/2001, i que figura com a annex d'aquesta resolució.
  
València, 10 de desembre de 2001.- La subsecretaria del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre la Generalitat Valenciana i Radiotelevisió Espanyola, per al foment de la producció audiovisual valenciana
  
València, 19 de juny de 2001
  
Reunits
  
D'una part, la consellera Portaveu del Govern, Sra. Alicia de Miguel García, que actua en exercici del seu càrrec i en representació de la Generalitat Valenciana, autoritzada per a aquest acte per acord del Govern Valencià de data 12 de juny de 2001.
  
I d'una altra el Sr. Marcelino Alonso López, secretari general de l'ens públic RTVE., en nom i representació de RTVE, en virtut de l'article 2 de la Disposició 3/1998, de 14 de gener, de la Direcció General de RTVE, d'Organització Funcional de l'ens públic i de les seues societats.
  
Manifesten
  
La col·laboració institucional entre la Generalitat Valenciana i RTVE, permet un enfortiment del sector audiovisual valencià mitjançant l'impuls en la producció i coproducció acollida a distintes mesures estímul per a la seua difusió, a través del Canal Hispavisión.
  
Aquest Canal Hispavisión presenta una atractiva i àmplia programació, i la pràctica totalitat del Continent Americà abasta la seua àrea de cobertura, des de Canadà fins a Terra de Foc, i l'experiència ha demostrat que és un important instrument de promoció de la Comunitat Valenciana i d'ajuda al sector audiovisual autòcton.
  
Tots aquests factors determinaren la signatura el 18 de novembre de 1998 del Protocol de col·laboració entre la Generalitat Valenciana i Radiotelevisió Espanyola per al foment de la producció audiovisual valenciana, amb la finalitat de renovar i incrementar les mesures de suport institucional, màximament tenint en compte que l'any 1999 va ser declarat Any de l'Audiovisual Valencià, per a promoure les emissions a través de Hispavisión i altres canals de TVE, amb l'objecte d'intensificar la promoció de la Comunitat Valenciana a l'exterior i, al mateix temps, potenciar el seu sector audiovisual.
  
Per tot això i dins del marc de cooperació entre la Generalitat Valenciana i Radiotelevisió Espanyola, acorden la subscripció d'aquest conveni, amb les següents:
  
Estipulacions
  
Primera. Aquest conveni té coma objecte establir les línies d'actuació necessàries entre la Generalitat Valenciana i Radiotelevisió Espanyola, per a fomentar la producció audiovisual d'empreses radicades a la Comunitat Valenciana o coproduïda per aquestes, per a la seua emissió a través del canal Hispavisión i diversos canals de RTVE.
  
Segona. La Generalitat Valenciana es compromet a promocionar aquesta producció audiovisual, mitjançant ajudes o subvencions en quanties per import màxim per a l'exercici 2001 de 018.489.953 PTA (dos-cents milions de pessetes), equivalent a 1.202.024,21 Euros, (un milió dos-cents dos mil vint-i-quatre i vint cèntims, euros).
  
Les ajudes abastaran diversos aspectes de la producció audiovisual: projectes, realització i drets d'emissió.
  
Tercera. El finançament d'aquest conveni amb els crèdits consignats en l'aplicació pressupostària:
  
Secció 05 Presidència De La Generalitat
  
Secció 04 Vicepresidència Segona
  
Programa
  
Capítol IV 462.10 Comunicació
  
Línia de subvenció T4006000
  
Codi Comptable T4006
  
Denominació Conveni Foment Producció Audiovisual
  
Import 200 milions PTA (1.202.024,21 euros).
  
Beneficiari RTVE
  
Quarta. La producció audiovisual subvencionable tindrà un caràcter ampli: ficció, documentals, etc, així com aquella específica que contribuïsca a la promoció de la Comunitat Valenciana en els seus diversos aspectes (econòmics, culturals, comercials, industrials, etc).
  
Cinquena. La producció audiovisual subvencionada quedarà en propietat de RTVE i la seua difusió es realitzarà a través del canal Hispavisión, preferentment, i per altres canals de RTVE. En qualsevol cas, els títols de crèdit de la producció subvencionada hauran de fer constar de forma visible i destacada l'aportació de la Generalitat Valenciana.
  
Sisena. La Generalitat Valenciana podrà utilitzar les produccions subvencionades amb fins culturals, educatius o promocionals, una vegada que haja sigut emès per RTVE.
  
Setena. La vigència d'aquest conveni abraçarà el període comprès entre el moment de la seua signatura i el 31 de desembre de l'any 2001.
  
En virtut del que disposa l'article 7.3 del Decret 20/1993, de 8 de febrer, el Govern Valencià podrà procedir a la rescissió d'aquest conveni si durant la seua vigència no s'executa la seua prestació i contingut.
  
I en prova de conformitat se signa aquest conveni, per quintuplicat exemplar, al lloc i data indicat.
  
La consellera Portaveu del Govern: Alicia de Miguel García.
  
El secretari general de Radiotelevisió Espanyola: Marcelino Alonso López.